გარდაბნის მუნიციპალიტეტის საკრებულოს 

დადგენილება №24

ქ. გარდაბანი

2011 წლის 31 მარტი
გარდაბნის მუნიციპალიტეტის 2011 წლის 28 თებერვლის №7 დადგენილებით დამტკიცებულ „გარდაბნის მუნიციპალიტეტის საკუთრებაში არსებული უძრავ-მოძრავი ქონების (გარდა მიწისა) სარგებლობის ფორმით გადაცემის საწყისი წლიური ქირის ოდენობის დადგენისა და შესაბამისი ზონირების შესახებ“ დადგენილებაში ცვლილებების შეტანის თაობაზე

„ზოგადი ადმინისტრაციული კოდექსის“ 63-ე მუხლის და „ნორმატიული აქტების შესახებ“ საქართველოს კანონის მე-20 მუხლის შესაბამისად გარდაბნის მუნიციპალიტეტის საკრებულომ
დაადგინა :

მუხლი 1

შეტანილ ქნეს ცვლილება „გარდაბნის მუნიციპალიტეტის საკუთრებაში არსებული უძრავ-მოძრავი ქონების (გარდა მიწისა) სარგებლობის ფორმით გადაცემის საწყისი წლიური ქირის ოდენობის დადგენისა და შესაბამისი ზონირების შესახებ“ გარდაბნის მუნიციპალიტეტის საკრებულოს 2011 წლის 28 თებერვლის №7 დადგენილების პირველ მუხლში და ჩამოყალიბდეს შემდეგი რედაქციით:


„მუხლი 1

გარდაბნის მუნიციპალიტეტის საკუთრებაში არსებული უძრავ-მოძრავი ქონების (გარდამიწისა) სასყიდლიან სარგებლობაში გადაცემისას საწყისი წლიური ქირის ოდენობა განისაზღვროს შემდეგი ოდენობით:

1. უძრავ ქონებაზე:

ა) ცენტრალურ ზონაში – (ქ.გარდაბანი) ქონების საბალანსო ღირებულების 5%

ბ) პერიფერიულ ზონაში (გარდაბნის მუნიციპალიტეტის დანარჩენი ტერიტორია) –ქონების საბალანსო ღირებულების 5%

2. მოძრავ ქონებაზე-ნივთის საბალანსო ღირებულების 5%“.
მუხლი 2

დადგენილება ძალაში შედის გამოქვეყნებისთანავე.
მუხლი 3
დადგენილება შეიძლება გასაჩივრდეს სასამართლოში (მის. ქ. გარდაბანი, დ. აღმაშენებლის ქ. №14) საქართველოს ადმინისტრაციული საპროცესო კოდექსის 22-ე მუხლის მე-3 ნაწილით დადგენილი წესით, უშუალო ზიანის მიყენებიდან 3 თვის ვადაში.

საკრებულოს თავმჯდომარე გ. ფეიქრიშვილი

